02009D0766 — SL — 25.04.2018 — 002.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B ODLOČBA KOMISIJE z dne 16. oktobra 2009 o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti (notificirano pod dokumentarno številko C(2009) 7801) (Besedilo velja za EGP) (2009/766/ES) (UL L 274 20.10.2009, str. 32)

spremenjen z:









▼B

ODLOČBA KOMISIJE

z dne 16. oktobra 2009

o usklajevanju frekvenčnih pasov 900 MHz in 1 800 MHz za prizemne sisteme, ki lahko zagotavljajo vseevropske elektronske komunikacijske storitve v Skupnosti

(notificirano pod dokumentarno številko C(2009) 7801)

(Besedilo velja za EGP)

(2009/766/ES)







Člen 1

Namen te odločbe je uskladiti tehnične pogoje glede razpoložljivosti in učinkovite uporabe pasu 900 MHz v skladu z Direktivo 87/372/EGS ter pasu 1 800 MHz za prizemne sisteme, ki lahko zagotavljajo elektronske komunikacijske storitve.

Člen 2

V tej odločbi se uporabljajo naslednje opredelitve pojmov:

▼M2

(a) „sistem GSM“ pomeni elektronsko komunikacijsko omrežje, ki je skladno s standardi ETSI, zlasti EN 301 502, EN 301 511 in EN 301 908-18, in vključuje tudi razširjeno pokritost z GSM IoT (EC-GSM-IoT);

▼B

(b) „pas 900 MHz“ pomeni pasova 880–915 MHz in 925–960 MHz;

(c) „pas 1 800 MHz“ pomeni pasova 1 710 –1 785 MHz in 1 805 –1 880 MHz.

Člen 3

Prizemni sistemi, ki lahko zagotavljajo elektronske komunikacijske storitve in lahko obstajajo sočasno s sistemi GSM v pasu 900 MHz v skladu s členom 1(1) Direktive 87/372/EGS, so navedeni v Prilogi. Zanje veljajo pogoji in roki za izvedbo, navedeni v Prilogi.

Člen 4

▼M2

1. Pas 1 800 MHz se določi in da na voljo za:

(a) sisteme GSM, razen EC-GSM-IoT, do 9. novembra 2009;

(b) EC-GSM-IoT do 30. septembra 2018.

▼B

2. Pas 1 800 MHz se določi in da na voljo za druge prizemne sisteme, ki lahko zagotavljajo elektronske komunikacijske storitve, navedene v Prilogi, ob upoštevanju pogojev in rokov za izvedbo, navedenih v Prilogi.

▼M2

Člen 4a

Pas 900 MHz se določi in da na voljo za EC-GSM-IoT do 30. septembra 2018.

▼B

Člen 5

1. Države članice lahko določijo in dajo na voljo pasova 900 MHz in 1 800 MHz za druge prizemne sisteme, ki niso navedeni v Prilogi, če zagotovijo, da:

(a) lahko takšni sistemi obstajajo sočasno s sistemi GSM;

(b) lahko takšni sistemi obstajajo sočasno z drugimi sistemi iz Priloge na njihovem lastnem ozemlju ter na ozemlju sosednjih držav članic.

2. Države članice zagotovijo, da drugi sistemi iz člena 3 in člena 4(2) ter odstavka 1 tega člena ustrezno ščitijo sisteme v sosednjih pasovih.

Člen 6

Države članice stalno spremljajo uporabo pasov 900 MHz in 1 800 MHz, da zagotovijo njuno učinkovito uporabo, in zlasti poročajo Komisiji, ali je treba Prilogo revidirati.

Člen 7

Ta odločba je naslovljena na države članice.

▼M2









PRILOGA

SEZNAM PRIZEMNIH SISTEMOV IZ ČLENA 3 IN ČLENA 4(2)

Naslednji tehnični parametri so bistveni sestavni del pogojev za soobstoj sosednjih omrežij, če dvostranski ali večstranski sporazumi niso sklenjeni, kar pa ne izključuje manj strogih tehničnih parametrov, če se o njih dogovorijo operaterji takšnih omrežij.